اروپا اتفاقی تشقی علاقه لر و خوفسیزلیک پولیتیکاسی یوکسک وکیلی جوزیپ بوریل اروپا اتفاقی اعضاسی اولکه لرنینگ تشقی ایشلر وزیرلری نینگ کیلگوسی جلسه سی نینگ ایلک مرته اوکراین نینگ پایتختی کیف ده بولیب اوتیشیدن خبر بیردی.
اروپا اتفاقی اعضاسی اولکه لر تشقی ایشلر وزیرلری بیرلشگن ملتلر تشکیلاتی 78 -عمومی کینگشی اوچون بارگن نیویورک ده غیر رسمی روشده جلسه اوتکزدی.
جلسه نینگ آرتیدن مطبوعاتگه بیانات بیرگن بوریل اروپا اتفاقی و اعضاسی اولکه لرنینگ بیرلشگن ملتلر تشکیلاتی عمومی کینگشیده 133 اولکه بیلن اوچره شه جگینی و اساسی کون ترتیبی نینگ "اقلیم اوزگریشی، برقرار رواجلنیش مقصدلری، خلق ارا مالی توزوم نی اصلاح قیلیش و روسیه نینگ اوکراینده آلیب بارگن اوروش" دن عبارت بوله جگینی ایتدی.
بوریل "تینچلیک ریجه سیگه ممکن درجه کوپراق بیرلشگن ملتلر تشکیلاتی اعضاسی نینگ قوللب – قوتلشینی آلیش اوچون اوکراین بیلن بیرگه لیکده فعالیت قیلیش گه دوام ایته میز. شونده ی بولیب برچه بانکلریمیز شریکلری بیلن اوچره شوولریگه دوام ایته دی" دیدی.
اروپا بیرلیگی تشقی ایشلر وزیرلری نینگ جلسه ده اوکراین گه بیریله دیگن خوفسیزلیک تهعدلرینی تیلگه آلگن لیگینی معلوم قیلگن بوریل کیلگوسی هفته لرده بولیب او.ته دیگن تشقی ایشلر وزیرلری جلسه سی نینگ ایلک مرته اوکراین نینگ پایتختی کیف ده اوتکزیلیشیدن خبر بیردی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
